তথ্যবিবরণী নম্বর : ৩২৭৫

**বঙ্গবন্ধুকে আনুষ্ঠানিকতার মধ্যে সীমাবদ্ধ না রেখে তাঁর আদর্শকে ধারণ করতে হবে**

**-- শিক্ষা উপমন্ত্রী**

ঢাকা, ১৪ ভাদ্র (২৯ আগস্ট) :

শিক্ষা উপমন্ত্রী মহিবুল হাসান চৌধুরী বলেছেন, জাতির পিতা বঙ্গবন্ধু শেখ মুজিবুর রহমানকে স্মরণ করার বিষয়কে কেবল আনুষ্ঠানিকতার মধ্যে সীমাবদ্ধ না রেখে তাঁর আদর্শকে ধারণ করতে হবে। বঙ্গবন্ধুর দর্শন ছড়িয়ে দিয়ে দেশের কল্যাণে আত্মনিয়োগ করলে তাঁর প্রতি প্রকৃত শ্রদ্ধা নিবেদন করা হবে।

উপমন্ত্রী আজ রাজধানীর কাকরাইলে জনস্বাস্থ্য প্রকৌশল অধিদপ্তরের অডিটোরিয়ামে শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের উদ্যোগে আয়োজিত জাতীয় শোক দিবসের আলোচনা ও দোয়া মাহফিলে অংশ নিয়ে এসব কথা বলেন।

উপমন্ত্রী বলেন, বঙ্গবন্ধু সব সময় তরুণদের দক্ষতাভিত্তিক শিক্ষায় শিক্ষিত হতে বলেছেন, কেননা তিনি চেয়েছিলেন দেশের মানুষকে মানব সম্পদে পরিণত করতে। এক্ষেত্রে কারিগরি শিক্ষা হতে পারে অন্যতম হাতিয়ার।

অনুষ্ঠানে অন্যানের মধ্যে উপস্থিত ছিলেন শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সিনিয়র সচিব সোহরাব হোসাইন এবং কারিগরি ও মাদ্রাসা শিক্ষা বিভাগের সচিব মুনশী শাহাবুদ্দীন আহমেদ এবং কারিগরি শিক্ষা অধিদপ্তরের মহাপরিচালক রওনক মাহমুদ।

#

জাহিদ/মাহমুদ/রফিকুল/সেলিম/২০১৯/২১৪০ ঘণ্টা

তথ্যবিবরণী নম্বর : ৩২৭৪

**বঙ্গবন্ধু সাধারণ মানুষকে প্রতিনিধিত্বের আসনে আসীন করে গেছেন**

**-- সমাজকল্যাণ মন্ত্রী**

ঢাকা, ১৪ ভাদ্র (২৯ আগস্ট) :

সমাজকল্যাণ মন্ত্রী নুরুজ্জামান আহমেদ বলেছেন, বাংলাদেশের যা কিছু অর্জন তা সম্ভব হয়েছে শুধু বঙ্গবন্ধুর জন্য। বঙ্গবন্ধু সাধারণ মানুষকে প্রতিনিধিত্বের আসনে আসীন করে গেছেন।

মন্ত্রী আজ ঢাকা বিশ^বিদ্যালয়ের হাজী মুহম্মদ মুহসীন হল মিলনায়তনে জাতীয় শোক দিবস উপলক্ষে বাংলাদেশ ছাত্রলীগ হাজী মুহম্মদ মুহসীন হল শাখা আয়োজিত আলোচনা সভায় প্রধান অতিথির বক্তব্যে এসব কথা বলেন।

বাংলাদেশ ছাত্রলীগ হাজী মুহম্মদ মুহসীন হল শাখার সভাপতি জহিরুল ইসলাম সরকারের সভাপতিত্বে আলোচনা সভায় অন্যান্যের মধ্যে বক্তব্য রাখেন মেঘনা পেট্রোলিয়ামের পরিচালক ইশতিয়াক আহমেদ শিমুল, বাংলাদেশ ছাত্রলীগের সভাপতি রেজওয়ানুল হক চৌধুরী শোভন ও সাধারণ সম্পাদক গোলাম রাব্বানী, বাংলাদেশ ছাত্রলীগের ঢাকা বিশ^বিদ্যালয় শাখার সভাপতি সনজিত চন্দ্র দাস ও বাংলাদেশ ছাত্রলীগ ঢাকা বিশ^বিদ্যালয় শাখার সাধারণ সম্পাদক সাদ্দাম হোসেন প্রমুখ।

মন্ত্রী বলেন, বাঙালি ও বাংলার স্বাধীনতার প্রশ্নে বঙ্গবন্ধু ছিলেন দুর্গম হিমালয় শৃঙ্গের মতো অনড় ও অনন্য। পৃথিবীর এমন কোনো নেতা নেই, যিনি বঙ্গবন্ধুর মতো সাহসিকতার সাথে স্বাধীনতার কথা উচ্চারণ করতে পারেন। তিনি সারা পৃথিবীকে চমকে দিয়েছিলেন। সাড়ে সাত কোটি বাঙালি তাঁর তর্জনীর ইশারায় পাকিস্তানি শাসকদের বিরুদ্ধে সশস্ত্র সংগ্রামের মাধ্যমে দেশের স্বাধীনতা ছিনিয়ে এনেছিল। তিনি বাঙালি ও বাংলার স্বার্থ রক্ষায় এতটাই উজ্জীবিত ছিলেন যে মরুভূমির নিষ্কলুষ সূর্যোদয়ও যেন তাঁর কাছে ম্লান হয়ে যায়।

#

জাকির/মাহমুদ/মোশারফ/সেলিম/২০১৯/২১৩০ ঘণ্টা

তথ্যবিবরণী নম্বর : ৩২৭৩

**জাতির সূর্যসন্তান মতিউর ছিলেন বঙ্গবন্ধুর প্রেরণায় উজ্জীবিত**

**-- বস্ত্র ও পাটমন্ত্রী**

ঢাকা, ১৪ ভাদ্র (২৯ আগস্ট) :

জাতির সূর্যসন্তান বীরশ্রেষ্ঠ মতিউর রহমান জাতির পিতা বঙ্গবন্ধু শেখ মুজিবুর রহমানের প্রেরণায় উজ্জীবিত হয়েই দেশপ্রেমের চূড়ান্ত বহিঃপ্রকাশ দেখিয়েছিলেন বলে মন্তব্য করেছেন বস্ত্র ও পাটমন্ত্রী গোলাম দস্তগীর গাজী, বীরপ্রতীক।

আজ ঢাকায় জাতীয় জাদুঘরের সুফিয়া কামাল অডিটোরিয়ামে বীরশ্রেষ্ঠ ফ্লাইট লেফট্যানেন্ট মতিউর রহমানের ৪৮তম শাহাদতবার্ষিকী উপলক্ষে আয়োজিত এক স্মরণসভায় মন্ত্রী এ মন্তব্য করেন।

মন্ত্রী বলেন, বীরশ্রেষ্ঠ মতিউর রহমানের সবচেয়ে বড় পরিচয় তিনি দেশপ্রেমিক। এ কারণেই তিনি এতটা সাহসী হয়ে উঠতে পেরেছিলেন, দেশের জন্য নিজের জীবনকে উৎসর্গ করতে পেরেছিলেন। আমরা যারা মুক্তিযুদ্ধ করেছি, আমাদের সবাইকেই মুক্তির স্বপ্ন দেখিয়েছিলেন এই মহান নেতা।

গোলাম দস্তগীর গাজী বলেন, মুক্তিযুদ্ধে শহিদ বীরশ্রেষ্ঠরা যেভাবে নিজেদের জীবনের বিনিময়ে স্বাধীন বাংলাদেশের জন্ম দিয়েছেন, তা পৃথিবীর ইতিহাসে অতুলনীয়। তাঁদের সম্মানে ঐক্যবদ্ধ হয়েই আমাদের বঙ্গবন্ধুর সোনার বাংলা গড়তে হবে।

স্মরণসভায় আরো বক্তব্য রাখেন বীরশ্রেষ্ঠ মতিউর রহমানের ভাই আব্দুর রহমান সামাদ, বোন জাহানারা ইসলাম, ড. মনিরুজ্জামান ও বাংলাদেশ রাজস্ব বোর্ড (এনবিআর)-এর চেয়ারম্যান মোশাররফ হোসেন ভূঁইয়া। অনুষ্ঠান সঞ্চালনা করেন অভিনেতা শাহরিয়ার নাজিম জয়।

#

সৈকত/মাহমুদ/রফিকুল/সেলিম/২০১৯/২১২০ ঘণ্টা

তথ্যবিবরণী নম্বর : ৩২৭২

সংস্কৃতি অঙ্গনের জন্য প্রয়োজনীয় সবই করা হচ্ছে

--- সংস্কৃতি প্রতিমন্ত্রী

ঢাকা, ১৪ ভাদ্র (২৯ আগস্ট) :

সংস্কৃতি বিষয়ক প্রতিমন্ত্রী কে এম খালিদ বলেছেন, সংস্কৃতি অঙ্গনের জন্য যা যা প্রয়োজন মন্ত্রণালয়ের পক্ষ থেকে তার সবই করা হচ্ছে। মন্ত্রণালয়ের বিভিন্ন উন্নয়ন কর্মকা-ের বিবরণ দিয়ে বলেন, হাতিরঝিলে সিডনী অপেরা হাউজের ন্যায় প্রায় ৭ হাজার কোটি টাকা ব্যয়ে ঢাকা অপেরা হাউজ নির্মিত হতে যাচ্ছে; কপিরাইট আইন প্রণয়ন-সহ অসচ্ছল শিল্পীদের অনুদান বৃদ্ধি করা হচ্ছে; সকল উপজেলায় সাংস্কৃতিক কেন্দ্র নির্মাণ প্রকল্পের ডিজাইন অনুমোদিত হয়েছে ও ডিপিপি চূডান্ত হওয়ার পথে।

আজ বাংলাদেশ শিল্পকলা একাডেমির জাতীয় নাট্যশালা মিলনায়তনে সংস্কৃতি বিষয়ক মন্ত্রণালয় ও ঢাকাস্থ ইরান কালচারাল সেন্টারের সহযোগিতায় চন্দ্রকলা থিয়েটারের ১৮তম প্রযোজনা ‘শেখ সাদী নাটকের উদ্বোধনী মঞ্চায়ন’ অনুষ্ঠানে প্রধান অতিথির বক্তৃতায় প্রতিমন্ত্রী এসব কথা বলেন।

চন্দ্রকলা থিয়েটারের সভাপতি মামুনুর রশীদের সভাপতিত্বে অনুষ্ঠানে বিশেষ অতিথি হিসেবে বক্তব্য রাখেন সম্মিলিত সাংস্কৃতিক জোটের সভাপতি গোলাম কুদ্দুছ, ঢাকাস্থ ইরান কালচারাল সেন্টারের কাউন্সিলর ড. মাহদী হোসেইনি ফায়েক ও বাংলাদেশ গ্রুপ থিয়েটার ফেডারেশনের সেক্রেটারি জেনারেল কামাল বায়েজীদ।

উল্লেখ্য, শেখ সাদী নাটকটি রচনা করেছেন অপূর্ব কুমার কুন্ডু এবং এতে একক অভিনয় ও নির্দেশনা দিয়েছেন এইচ আর অনিক।

#

ফয়সল/মাহমুদ/ইসরাত/মোশারফ/জয়নুল/২০১৯/২১৪৫ঘণ্টা

তথ্যবিবরণী নম্বর : ৩২৭১

শিল্পখাতের বিকাশ ঘটাতে সরকার কাজ করছে

---শিল্প প্রতিমন্ত্রী

ঢাকা, ১৪ ভাদ্র (২৯ আগস্ট) :

শিল্প প্রতিমন্ত্রী কামাল আহমেদ মজুমদার বলেছেন, শিল্পখাতের বিকাশ ঘটিয়ে দেশের আর্থসামাজিক উন্নয়নে সরকার আন্তরিকভাবে কাজ করছে। তিনি বলেন, নতুন প্রজন্মকে দেশ পরিচালনার যোগ্যতা অর্জন করতে হবে। আগামী দিনে জাতির পিতার স্বপ্নের সোনার বাংলা বিনির্মাণের দায়িত্ব তরুণ প্রজন্মকেই নিতে হবে।

আজ রাজধানীর মিরপুর ১০-এ ৪৪তম জাতীয় শোক দিবস উপলক্ষে কাফরুল থানা আওয়ামী স্বেচ্ছাসেবক লীগ আয়োজিত আলোচনা সভা ও দোয়া মাহফিলে প্রধান অতিথির বক্তৃতায় প্রতিমন্ত্রী এসব কথা বলেন।

শিল্প প্রতিমন্ত্রী বলেন, প্রধানমন্ত্রী শেখ হাসিনার দক্ষ নেতৃত্বে বর্তমান সরকারের আমলে দেশে স্বাস্থ্য, শিক্ষা, অবকাঠামো-সহ সকল ক্ষেত্রে নজিরবিহীন অগ্রগতি অর্জিত হয়েছে। খাদ্য, মাছ, সবজি উৎপাদনে বাংলাদেশ স্বয়ংসম্পূর্ণতা অর্জন করেছে।

সভায় বিশেষ অতিথি ছিলেন আওয়ামী স্বেচ্ছাসেবক লীগের সাধারণ সম্পাদক সংসদ সদস্য পঙ্কজ নাথ এবং যুগ্মসাধারণ সম্পাদক গাজী মেজবাউল হোসেন সাচ্চু।

#

মাসুম/মাহমুদ/ফারহানা/মোশারফ/জয়নুল/২০১৯/২১৩০ঘণ্টা

তথ্যবিবরণী নম্বর : ৩২৭০

**বঙ্গবন্ধু বাংলাদেশকে বঞ্চনা ও বৈষম্যহীন করতে চেয়েছিলেন**

**--- মোস্তাফা জব্বার**

ঢাকা ১৪ ভাদ্র (২৯ আগস্ট) :

ডাক ও টেলিযোগাযোগ মন্ত্রী মোস্তাফা জব্বার বলেছেন, বঙ্গবন্ধুর স্বপ্নের বাংলাদেশ ছিলো ক্ষুধা ও দারিদ্র্যমুক্ত এবং শোষণ ও বৈষম্যহীন বাংলাদেশ। এই রাষ্ট্রের জন্মের প্রথমদিন থেকে তিনি সেই উদ্যোগ গ্রহণ করেন। ২৫ বিঘা জমির খাজনা মওকুফ, ১০০ বিঘা জমির সিলিং স্থাপন, রাষ্ট্রায়ত্ত্বকরণ, সমবায় আন্দোলন ও দ্বিতীয় বিপ্লবের কর্মসূচি ছিলো সেই বাংলাদেশ গড়ার জন্য। কিন্তু আন্তর্জাতিক সা¤্রাজ্যবাদ এবং একাত্তরের দেশি-বিদেশি পরাজিত শত্রু ও তাদের দোসররা বঙ্গবন্ধুর সোনার বাংলা প্রতিষ্ঠার এসব কর্মসূচি ও অগ্রযাত্রাকে স্তব্ধ করতে তাঁকে সপরিবারে হত্যা করে। জাতীয় চার নেতার হত্যাকা- বা ২১ আগস্টে গ্রেনেড হামলা করে জননেত্রী শেখ হাসিনাকে হত্যার চেষ্টাও একই ষড়যন্ত্রের অংশ। তিনি হুঁশিয়ারি উচ্চারণ করে বলেন, অশুভ শক্তির কোনো ষড়যন্ত্র বঙ্গবন্ধুর সৈনিকেরা শরীরে এক বিন্দু রক্ত থাকতেও সফল হতে দেবে না।

মন্ত্রী আজ ঢাকায় ইঞ্জিনিয়ার্স ইনস্টিটিউশন মিলনায়তনে বঙ্গবন্ধুর ৪৪তম শাহাদতবার্ষিকী ও জাতীয় শোক দিবস উপলক্ষে ডাক ও টেলিযোগাযোগ বিভাগের প্রতিষ্ঠান বিটিসিএল আয়োজিত আলোচনা ও দোয়া মাহফিল অনুষ্ঠানে প্রধান অতিথির বক্তৃতায় এসব কথা বলেন। ডাক ও টেলিযোগাযোগ সচিব অশোক কুমার বিশ্বাসের সভাপতিত্বে অনুষ্ঠানে বাংলাদেশ সরকারি কর্মকমিশনের চেয়ারম্যান ড. মোহাম্মদ সাদিক, বাংলাদেশ আওয়ামী লীগের বিজ্ঞান ও প্রযুক্তি বিষয়ক সম্পাদক প্রকৌশলী আবদুস সবুর এবং বিটিসিএল ব্যবস্থাপনা পরিচালক ইকবাল মাহমুদ বক্তৃতা করেন।

বঙ্গবন্ধু বাঙালির যে রাষ্ট্র প্রতিষ্ঠা করে গেছেন তা রক্ষা ও তাকে উন্নত রাষ্ট্র হিসেবে গড়ে তোলার ক্ষমতা শেখ হাসিনার নেতৃত্বে বাঙালির আছে উল্লেখ করে মন্ত্রী বলেন, বঙ্গবন্ধু, বাংলাদেশ এবং শেখ হাসিনা এখন সমার্থক শব্দ। বাংলাদেশ গত সাড়ে দশ বছরে উন্নয়নের প্রতিটি সূচকে শুধু পাকিস্তান বা প্রতিবেশী অন্য কোনো দেশই নয়, পৃথিবীর অনেক উন্নত দেশকেও চমকে দেওয়ার পর্যায়ে উপনীত হয়েছে।

মন্ত্রী পৃথিবীতে একমাত্র বাংলা ভাষাভিত্তিক রাষ্ট্র প্রতিষ্ঠায় বঙ্গবন্ধুর অবদান তুলে ধরে বলেন, যে সময়ে ব্রিটিশরা সমগ্র উপমহাদেশটিকে সাম্প্রদায়িকতার বিষবাষ্পে কলঙ্কিত করে দু’টি অদ্ভুত রাষ্ট্র বানিয়ে দিয়ে গিয়েছিল এবং পুরো উপমহাদেশের বড় বড় রাজনীতিবিদরা সেই সাম্প্রদায়িকতাকেই মাথায় তুলে নিয়েছিলেন তখন তিনি সাম্প্রদায়িক রাষ্ট্র গঠনের বিপরীতে একটি ভাষাভিত্তিক আধুনিক জাতিরাষ্ট্র গঠনের দূরদর্শী স্বপ্ন দেখেন। তাঁকে বুঝতে হলে পড়তে হবে, জানতে হবে। বঙ্গবন্ধুর বাঙালিত্ব, তাঁর প্রতি একনিষ্ঠতা এবং জাতিসত্তা বিষয়ে অত্যন্ত স্পষ্ট নীতিমালা লাখো লাখো তরুণকে বাংলাদেশ নামক একটি রাষ্ট্র গঠনে জীবন দিতে উদ্বুদ্ধ করেছে।

#

শেফায়েত/মাহমুদ/রফিকুল/আব্বাস/২০১৯/২১২৩ ঘণ্টা

তথ্যবিবরণী নম্বর : ৩২৬৯

**বঙ্গবন্ধুর স্বপ্ন ও পরিকল্পনা বাস্তবায়ন করে প্রধানমন্ত্রী দেশকে এগিয়ে নিচ্ছেন**

**-- স্বরাষ্ট্রমন্ত্রী**

ঢাকা, ১৪ ভাদ্র (২৯ আগস্ট) :

বিশ্বে সাম্প্রদায়িক সম্প্রীতি ও উন্নয়নের অনন্য উদাহরণ হচ্ছে বাংলাদেশ, যেটি সম্ভব হয়েছে প্রধানমন্ত্রী শেখ হাসিনা বঙ্গবন্ধুর স্বপ্ন ও পরিকল্পনাগুলো বাস্তবায়নের মাধ্যমে দেশকে এগিয়ে নিয়ে যাচ্ছেন বলে।

১৫ আগস্ট জাতীয় শোক দিবস উপলক্ষে বঙ্গবন্ধু শিক্ষা ও গবেষণা পরিষদ, বাংলাদেশ ব্যাংক শাখা কর্তৃক বাংলাদেশ ব্যাংকের ব্যাংকিং হলে আয়োজিত এক আলোচনা সভায় স্বরাষ্ট্রমন্ত্রী আসাদুজ্জামান খান এসব কথা বলেন।

অনুষ্ঠানে মন্ত্রী বলেন, বঙ্গবন্ধু তাঁর সমস্ত জীবন ব্যয় করেছেন বাংলাদেশের মানুষের কল্যাণে কাজ করে। শোষিত মানুষের কল্যাণে ও স্বাধীনতার জন্য বঙ্গবন্ধু তাঁর জীবদ্দশায় তিন হাজার তিপ্পান্ন দিন কারাভোগ করেন। বঙ্গবন্ধু তাঁর শিশুকাল থেকে ধারাবাহিকভাবে রাজনীতিতে প্রবেশ করেন এবং দেশের মানুষের জন্য রাজনীতি করে দেশকে স্বাধীন করেছেন। বঙ্গবন্ধু কারাগারে থেকেই বাংলাদেশের রাজনীতির ইতিহাস, ঐতিহ্য ও ভবিষ্যৎ পরিকল্পনার কথা লিখে গেছেন। তাঁর অসমাপ্ত আত্মজীবনী ও কারাগারের রোজনামচা পাঠ করলে তা জানা যায়। মন্ত্রী তাঁর বক্তব্যের এক পর্যায়ে তরুণ প্রজন্মকে বাংলাদেশের রাজনীতিকে জানতে ও বাংলাদেশের অতীত ইতিহাস ও ভবিষ্যৎ পরিকল্পনা জানতে বঙ্গবন্ধুর অসমাপ্ত আত্মজীবনী ও কারাগারের রোজনামচা পাঠ করার জন্য আহ্বান করেন।

অনুষ্ঠানের উদ্বোধক ছিলেন প্রফেসর ড. আ আ ম স আরেফিন সিদ্দিক, বিশেষ অতিথি ছিলেন বাংলাদেশ ব্যাংকের গভর্নর ফজলে কবির। সভাপতিত্ব করেন বঙ্গবন্ধু শিক্ষা ও গবেষণা পরিষদ বাংলাদেশ ব্যাংক শাখার সভাপতি সিদ্দিকুর রহমান মোল্লা।

এছাড়া মন্ত্রী আজ ঢাকায় খামারবাড়ীর গিয়াসউদ্দিন মিল্কি অডিটোরিয়ামে বাংলাদেশ মৃত্তিকা সম্পদ ইনস্টিটিউট আয়োজিত ১৫ আগস্ট শোক দিবসের আলোচনা সভায় এবং রাজধানীর তেজগাঁও শিল্পাঞ্চল থানায় তেজগাঁও শিল্পাঞ্চল থানা ছাত্রলীগের আয়োজনে ১৫ আগস্ট জাতীয় শোক দিবসের আলোচনা সভায় প্রধান অতিথি হিসেবে বক্তব্য রাখেন।

#

অপু/মাহমুদ/মোশারফ/সেলিম/২০১৯/২১০০ ঘণ্টা

তথ্যবিবরণী নম্বর : ৩২৬৮

জাপানের শ্রমবাজারের চাহিদা অনুযায়ী দক্ষ কর্মী তৈরি করছে সরকার

--- ইমরান আহমদ

ঢাকা, ১৪ ভাদ্র (২৯ আগস্ট) :

প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ বলেছেন, জাপানের শ্রমবাজারের চাহিদা অনুযায়ী সরকার দক্ষ কর্মী তৈরি করছে। তিনি বলেন, সহযোগিতা স্মারক স্বাক্ষরের ফলে জাপানে বাংলাদেশি কর্মীদের কর্মসংস্থানের বিরাট সুযোগ সৃষ্টি হয়েছে। জাপানের শ্রমবাজার উন্মুক্তকরণে প্রধানমন্ত্রী শেখ হাসিনার কূটনৈতিক প্রচেষ্টা ও দক্ষতার প্রশংসা করে তিনি বলেন, প্রধানমন্ত্রীর লক্ষ্য পূরণে সকলকে আন্তরিকভাবে কাজ করতে হবে।

মন্ত্রী আজ প্রবাসী কল্যাণ ও বৈদেশিক কর্মসংস্থান মন্ত্রণালয়ে তাঁর অফিস কক্ষে জাপানগামী টেকনিক্যাল ইন্টার্নদের স্মার্ট কার্ড প্রদান অনুষ্ঠানে এসব কথা বলেন।

আন্তর্জাতিক শ্রমবাজারে বাংলাদেশি কর্মীদের অনেক সুনাম রয়েছে উল্লেখ করে তিনি বলেন, জাপানের ধারাবহিকতায় বিশ্বের অন্যান্য দেশের শ্রমবাজারও বাংলাদেশি কর্মীদের জন্য উন্মুক্ত হবে এবং বৈদেশিক কর্মসংস্থানও বৃদ্ধি পাবে। তিনি টেকনিক্যাল ইন্টার্নদের উদ্দেশে বলেন, কর্মক্ষেত্রে নিষ্ঠা ও সততার সাথে দায়িত্ব পালন করতে হবে।

উল্লেখ্য, ইন্টারন্যাশনাল ম্যানপাওয়ার (আইএম) জাপানের সহায়তায় জনশক্তি কর্মসংস্থান ও প্রশিক্ষণ ব্যুরোর মাধ্যমে সরকারিভাবে বিনা খরচে জাপানে টেকনিক্যাল ইন্টার্ন প্রেরণ কর্মসূচির অংশ হিসেবে আজ ৪ জন টেকনিক্যাল ইন্টার্নকে স্মার্টকার্ড প্রদান করা হয়।

অনুষ্ঠানে আরো উপস্থিত ছিলেন প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সংসদ সদস্য মোয়াজ্জেম হোসেন রতন, বিশিষ্ট সাংবাদিক ইকবাল সোবহান চৌধুরী, জনশক্তি কর্মসংস্থান ও প্রশিক্ষণ ব্যুরোর মহাপরিচালক মোঃ সেলিম রেজা প্রমুখ।

#

রাশেদুজ্জামান/মাহমুদ/ফারহানা/রফিকুল/জয়নুল/২০১৯/২১০০ঘণ্টা

তথ্যবিবরণী নম্বর : ৩২৬৭

**নতুন প্রজন্ম এখন স্বাধীনতার সঠিক ইতিহাস জানতে পারছে**

**--- সংস্কৃতি প্রতিমন্ত্রী**

ঢাকা, ১৪ ভাদ্র (২৯ আগস্ট) :

সংস্কৃতি বিষয়ক প্রতিমন্ত্রী কে এম খালিদ বলেছেন, ১৯৭৫ এর ১৫ আগস্টের পর একুশ বছর স্বাধীনতার প্রকৃত ইতিহাস গোপন রাখা হয়েছিল, মিথ্যা তথা বিকৃত ইতিহাস জাতির সামনে উপস্থাপন করা হয়েছিল। ফলে সে সময়ের শিক্ষার্থীরা স্বাধীনতার প্রকৃত ইতিহাস ও জাতির পিতা বঙ্গবন্ধু সম্পর্কে জানতে পারেনি। আওয়ামী লীগ সরকার ক্ষমতায় আসার পর স্বাধীনতার প্রকৃত ইতিহাস উন্মোচিত হয়েছে। নতুন প্রজন্ম এখন সৌভাগ্যবান যে তারা স্বাধীনতার সঠিক ইতিহাস ও জাতির পিতা সম্পর্কে জানতে পারছে। বঙ্গবন্ধুর জন্ম, বেড়ে ওঠা, লেখাপড়া এবং বর্ণাঢ্য রাজনৈতিক জীবন সম্পর্কে জানতে পারছে যেটি তাদের বঙ্গবন্ধুর স্বপ্নের সোনার বাংলার সোনার মানুষ হিসেবে গড়ে তুলতে সহায়তা করবে।

প্রতিমন্ত্রী আজ বাংলাদেশ শিল্পকলা একাডেমির জাতীয় চিত্রশালা প্লাজায় জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোকদিবস ২০১৯ উপলক্ষে জাতীয় গ্রন্থকেন্দ্রের উদ্যোগে সংস্কৃতি বিষয়ক মন্ত্রণালয়ের পৃষ্ঠপোষকতায় বাংলাদেশ জ্ঞান ও সৃজনশীল প্রকাশক সমিতি এবং বাংলাদেশ পুস্তক প্রকাশক ও বিক্রেতা সমিতির সহযোগিতায় রাজধানী ঢাকা ও নারায়ণগঞ্জের ৫টি শিক্ষা প্রতিষ্ঠানের ৫০ জন শিক্ষার্থীর অংশগ্রহণে আয়োজিত পাঁচ দিনব্যাপী (২৫-২৯ আগস্ট, ২০১৯) বঙ্গবন্ধু বিষয়ক পুস্তক প্রদর্শনী ও পাঠ কর্মসূচির সমাপনী ও সনদপত্র প্রদান অনুষ্ঠানে প্রধান অতিথির বক্তৃতায় এসব কথা বলেন।

জাতীয় গ্রন্থকেন্দ্রের পরিচালক মিনার মনসুরের সভাপতিত্বে অনুষ্ঠানে বিশেষ অতিথির বক্তৃতা করেন রাজউক উত্তরা মডেল কলেজের অধ্যক্ষ ব্রিগেডিয়ার জেনারেল কাজী শওকত আলম, বাংলাদেশ জ্ঞান ও সৃজনশীল প্রকাশক সমিতির সভাপতি ফরিদ আহমেদ এবং বাংলাদেশ পুস্তক প্রকাশক ও বিক্রেতা সমিতির সভাপতি মোঃ আরিফ হোসেন।

#

ফয়সল/মাহমুদ/ফারহানা/মোশারফ/জয়নুল/২০১৯/২০৫০ঘণ্টা

তথ্যবিবরণী নম্বর : ৩২৬৬

**জাতিকে বঙ্গবন্ধুর রক্তের ঋণ শোধ করতে হবে**

**--- শ্রম প্রতিমন্ত্রী**

ঢাকা, ১৪ ভাদ্র (২৯ আগস্ট) :

শ্রম ও কর্মসংস্থান প্রতিমন্ত্রী বেগম মন্নুজান সুফিয়ান বলেছেন, জাতিকে বঙ্গবন্ধুর রক্তের ঋণ শোধ করতে হবে, বঙ্গবন্ধুর আদর্শ বুকে ধারণ করে দেশপ্রেমে উজ্জীবিত হতে হবে।

আজ রাজধানীতে সিদ্বেশ্বরী বালক উচ্চ বিদ্যালয় প্রাঙ্গণে ঢাকা দক্ষিণ সিটি কর্পোরেশনের ১৯ নম্বর ওয়ার্ড কাউন্সিল আয়োজিত জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক দিবস উপলক্ষে আলোচনা ও দোয়া মাহফিলে প্রধান অতিথির বক্তৃতায় প্রতিমন্ত্রী এসব কথা বলেন।

প্রতিমন্ত্রী বলেন, বঙ্গবন্ধু সোনার বাংলার স্বপ্ন দেখিয়েছেন। কিন্তু খুনিচক্র বঙ্গবন্ধুর সে স্বপ্ন বাস্তবায়ন করতে দেয়নি। আমাদের সকলকে বঙ্গবন্ধুর স্বপ্ন, আদর্শ বাস্তবায়নে তাঁরই সুযোগ্য কন্যা শেখ হাসিনাকে সহযোগিতা করতে হবে, সকলে মিলে দেশের উন্নয়নে এগিয়ে আসতে হবে।

ঢাকা দক্ষিণ সিটি কর্পোরেশনের ১৯ নম্বর ওয়ার্ডের কাউন্সিলর মুন্সী কামরুজ্জামান কাজলের সভাপতিত্বে আলোচনা সভায় ঢাকা মহানগর দক্ষিণ আওয়ামী লীগের সাধারণ সম্পাদক মোঃ শাহে আলম মুরাদ, সহ-সভাপতি আবুল বাশার-সহ ঢাকা দক্ষিণ এবং রমনা থানা আওয়ামী লীগ ও এর বিভিন্ন অঙ্গ সংগঠনের নেতৃবৃন্দ বক্তৃতা করেন।

পরে সভায় মহান স্বাধীনতার স্থপতি জাতির পিতা শেখ মুজিবুর রহমান-সহ ১৯৭৫ সালের ১৫ আগস্ট শাহাদতবরণকারী সকল শহিদের রূহের মাগফেরাত কামনা করে মোনাজাত করা হয়।

#

আকতারুল/মাহমুদ/রফিকুল/জয়নুল/২০১৯/২০৪৫ঘণ্টা

তথ্যবিবরণী নম্বর : ৩২৬৫

টিআইবি’র রিপোর্ট একপেশে, উদ্দেশ্যমূলক

-- তথ্যমন্ত্রী

ঢাকা, ১৪ ভাদ্র (২৯ আগস্ট) :

তথ্যমন্ত্রী ও আওয়ামী লীগের প্রচার সম্পাদক ড. হাছান মাহ্মুদ বলেছেন, ‘দশম সংসদের কার্যক্রমের ওপর টিআইবি প্রকাশিত রিপোর্টটি একপেশে এবং উদ্দেশ্যমূলক। যে তথ্য-উপাত্তের ভিত্তিতে প্রতিবেদন তৈরি করা হয়েছে সেখানে অনেক ভুল রয়েছে। অতীতেও টিআইবি এ ধরনের ভ্রান্ত রিপোর্ট করেছে, তাদের উচিত ছিল জাতির কাছে ক্ষমা চাওয়া। আমরা সমালোচনা চাই, কারণ সমালোচনা পথ চলাকে শাণিত করে। কিন্তু একপেশে, উদ্দেশ্য প্রণোদিত এবং বিভিন্ন গণতান্ত্রিক প্রতিষ্ঠানকে অহেতুক প্রশ্নবিদ্ধ করার জন্য সমালোচনা কাম্য নয়।’

আজ দুপুরে ঢাকায় জাতীয় প্রেস ক্লাবে ব্যারিস্টার নাজমুল হুদার সভাপতিত্বে তৃণমূল বিএনপি আয়োজিত ‘জাতির পিতার ৪৪তম শাহাদতবার্ষিকী উপলক্ষে আলোচনা সভায় প্রধান অতিথির বক্তৃতায় সমসাময়িক প্রসঙ্গে মন্ত্রী এসব কথা বলেন।

ড. হাছান বলেন, ‘আমরা অতীতেও দেখেছি, পদ্মাসেতু নিয়ে যখন অমূলক দুর্নীতির অভিযোগ উঠেছে, তখন টিআইবি বিশ্বব্যাংকের চেয়ে কয়েক ধাপ এগিয়ে রিপোর্ট দিয়েছে। অথচ বিশ্বব্যাংকের রিপোর্টই ভ্রান্ত প্রমাণিত হয়েছে। প্রমাণ হয়েছে, সে অভিযোগের কোনো সত্যতা নাই। এরপর টিআইবি’র উচিত ছিল জাতির কাছে ক্ষমা চাওয়া।’

’টিআইবি’র সদ্য প্রকাশিত রিপোর্টে বলা হয়েছে, পার্লামেন্টে আধাঘণ্টায় বিল পাস হয়, কিন্তু সে বিলগুলো নিয়ে ঘণ্টার পর ঘণ্টা যে সংসদীয় কমিটিতে আলোচনা-সমালোচনা হয়, সে দীর্ঘ সময় টিআইবি অন্তর্ভুক্ত করেনি’ উল্লেখ করে টিআইবি’র অন্যান্য উদ্দেশ্যমূলক বিভ্রান্তিকর রিপোর্টের উদাহরণ টেনে তথ্যমন্ত্রী বলেন, ‘২০১০ সালে সুন্দরবনে অনিয়ম নিয়ে একটি রিপোর্ট প্রকাশ হয়েছিল। কেউ যদি তাদের রিপোর্টের প্রাথমিক বিষয়গুলো পড়ে, মনে হবে অনিয়মগুলো ২০১০ কি ২০০৯ সালে হয়েছিল। কিন্তু আসলে অনিয়মগুলো ২০০৭ এবং ২০০৮-এ ঘটা, যখন আওয়ামী লীগ ক্ষমতায় ছিল না, ছিল তত্ত্বাবধায়ক সরকার। তারা যে কয়েক বছর পুরনো রিপোর্ট করছেন, তাদের উচিত ছিল প্রথমেই সেটি পরিষ্কার করা।’

ড. হাছান এ সময় বঙ্গবন্ধুর শাহাদতবার্ষিকী পালন করায় ‘তৃণমুল বিএনপি’কে ধন্যবাদ জানিয়ে বলেন, ‘আশা করি তৃণমূল বিএনপির কাছ থেকে বিএনপি কিছু শিখবে।’ একই সাথে তিনি বলেন, ‘জিয়াউর রহমান বঙ্গবন্ধু হত্যাকা-ের প্রধান কুশীলব। হত্যাকারীদের তিনি বিদেশে পাঠিয়ে দিয়েছেন, ইনডেমনিটি অধ্যাদেশ সংসদে পাস করিয়ে বঙ্গবন্ধু হত্যাকা-ের বিচারের পথ রুদ্ধ করেছেন। খালেদা জিয়া তার জন্ম তারিখ ১৫ আগস্ট পালন করা নিয়ে প্রমাণ করে যে তিনিও এর সাথে জড়িত। যারা বঙ্গবন্ধুর হত্যাকাণ্ডে খুশি হয়, বঙ্গবন্ধু হত্যাকাণ্ডের কারণে যারা রাজনৈতিক সুবিধাভোগী, তারা বঙ্গবন্ধুর শাহাদত দিবস পালন করবেন না, এটি স্বাভাবিক। তৃণমূল বিএনপির কাছে শিখতে চাইলেও তারা শিখতে পারবে না।’

ড. হাছান বলেন, ‘আজকে মানুষের দাবি হচ্ছে- বঙ্গবন্ধু হত্যাকা-ের বিচার হয়েছে, কিন্তু বঙ্গবন্ধু হত্যাকা-ের কুশলীবদের বিচার হয়নি, তা করা এবং সেজন্য একটি কমিশন গঠন করা। আইনমন্ত্রী ইতোমধ্যেই বলেছেন কমিশন হবে।’

‘আওয়ামী লীগ কখনো জয় বাংলা স্লোগান দলীয়করণ করেনি’ উল্লেখ করে মন্ত্রী ড. হাছান বলেন, ‘জয় বাংলা, জয় বঙ্গবন্ধু দুটিই মুক্তিযুদ্ধের স্লোগান। জয় বাংলা, জয় বঙ্গবন্ধু বলে মুক্তিযোদ্ধারা রণাঙ্গনে যুদ্ধ করেছে। বুকে যখন বুলেট বিদ্ধ হয়েছে, তখন জয় বাংলা, জয় বঙ্গবন্ধু স্লোগান দিয়ে তারপর কালিমা পড়ে মৃত্যুকে আলিঙ্গন করেছে। জয় বাংলা, জয় বঙ্গবন্ধু স্লোগান যারা দেয় না, এটি তাদের রাজনৈতিক দৈন্য। আওয়ামী লীগ কাউকে এই স্লোগান দিতে নিষেধ করেনি। আশা করি সবাই ধীরে ধীরে এই দৈন্য থেকে বের হয়ে আসতে পারবেন।’

তৃণমূল বিএনপির কো-চেয়ারম্যান কে এ জাহাঙ্গীর মজুমদার, মহাসচিব মেজর (অব.) ডা. শেখ হাবিবুর রহমান, ব্যারিস্টার আকবর আমিন বকুল, সহযোগী মহাসচিব পরশ ভাসানী প্রমুখ সভায় বক্তব্য রাখেন।

#

আকরাম/মাহমুদ/মোশারফ/সেলিম/২০১৯/২০৩০ ঘণ্টা

তথ্যবিবরণী নম্বর : ৩২৬৪

**২০২১ সালের কলকাতা আন্তর্জাতিক বইমেলা বঙ্গবন্ধুকে উৎসর্গ করার সিদ্ধান্ত**

ঢাকা, ১৪ ভাদ্র (২৯ আগস্ট) :

কলকাতা পাবলিশার্স অ্যান্ড বুকসেলার্স গিল্ড জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপনের অংশ হিসেবে ২০২১ সালের কলকাতা আন্তর্জাতিক বইমেলা বঙ্গবন্ধুর নামে উৎসর্গ করা এবং থিম কান্ট্রি হিসেবে বাংলাদেশকে নির্বাচন করার নীতিগত সিদ্ধান্ত গ্রহণ করেছে।

সংস্কৃতি বিষয়ক প্রতিমন্ত্রী কে এম খালিদ আজ ঢাকায় আন্তর্জাতিক মাতৃভাষা ইনস্টিটিউটে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন জাতীয় বাস্তবায়ন কমিটি’র এ সংক্রান্ত এক সভায় উপস্থিত থেকে বলেন, বিশ^জুড়ে বাঙালিকে প্রীতিবন্ধনে আবদ্ধ করতে বঙ্গবন্ধু সবচেয়ে বড় অনুপ্রেরণা। কলকাতা আন্তর্জাতিক বইমেলা বঙ্গবন্ধুর নামে উৎসর্গ করার মধ্য দিয়ে এই সত্য আবারো প্রমাণ হলো।

এই আয়োজনের মাধ্যমে বাঙালির মৈত্রীর বন্ধন আরো দৃঢ় হবে বলে আশাবাদ ব্যক্ত করেন জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন জাতীয় বাস্তবায়ন কমিটি’র সভাপতি জাতীয় অধ্যাপক ড. রফিকুল ইসলাম।

জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন জাতীয় বাস্তবায়ন কমিটি’র কার্যালয়ে কমিটির প্রধান সমন্বয়ক ড. কামাল আবদুল নাসের চৌধুরীর সভাপতিত্বে অনুষ্ঠিত সভায় আরো উপস্থিত ছিলেন কলকাতা পাবলিশার্স অ্যান্ড বুকসেলার্স গিল্ডের সভাপতি ও পত্রভারতীর ব্যবস্থাপনা পরিচালক ত্রিদিবকুমার চট্টোপাধ্যায়, গিল্ডের সাধারণ সম্পাদক ও দে’জ পাবলিশিং-এর কর্ণধার সুধাংশু শেখর দে, তথ্য সচিব আবদুল মালেক, সংস্কৃতি সচিব ড. মোঃ আবু হেনা মোস্তফা কামাল, জাতীয় গ্রন্থকেন্দ্রের পরিচালক মিনার মনসুর, বাংলাদেশ জ্ঞান ও সৃজনশীল প্রকাশক সমিতির সভাপতি ফরিদ আহমেদ এবং পুস্তক প্রকাশক ও বিক্রেতা সমিতির সভাপতি মোঃ আরিফ হোসেন-সহ পররাষ্ট্র মন্ত্রণালয় ও বাংলা একাডেমির ঊর্ধ্বতন কর্মকর্তাবৃন্দ। বাংলাদেশের প্রকাশকদের পক্ষ থেকে উপস্থিত ছিলেন সর্বজনাব ওসমান গণি, আহমেদ মাহমুদুল হক, মেজবাহউদ্দীন আহমেদ, মাজহারুল ইসলাম, তারিক সুজাত, সাহিদুল ইসলাম বিজু, কামরুল হাসান শায়ক, মাহ্রুখ মহিউদ্দীন এবং শ্যামল পাল।

#

লিপি/মাহমুদ/রফিকুল/সেলিম/২০১৯/২০০০ ঘণ্টা

তথ্যবিবরণী নম্বর : ৩২৬৩

**বঙ্গবন্ধু মানব সম্পদ উন্নয়নে সর্বোচ্চ গুরুত্ব দিয়েছিলেন**

**--- প্রতিমন্ত্রী পলক**

ঢাকা, ১৪ ভাদ্র (২৯ আগস্ট) :

তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেছেন, জাতির পিতা বঙ্গবন্ধু শেখ মুজিবুর রহমান মানব সম্পদ উন্নয়নে শিক্ষাকে সর্বোচ্চ গুরুত্ব দিয়েছিলেন। সে লক্ষ্য বাস্তবায়নে স্বাধীনতার পর ১৯৭৩ সালে প্রায় ৩৭ হাজার বেসরকারি প্রাথমিক বিদ্যালয় জাতীয়করণ করেছিলেন। ১৯৭৫ সালের ১৫ আগস্ট তাঁকে হত্যা না করা হলে বঙ্গবন্ধু সোনার বাংলা গড়ার সময় পেতেন এবং মানব সম্পদ উন্নয়নের সংগ্রামে দেশ অনেক দূর এগিয়ে যেত।

প্রতিমন্ত্রী আজ ধানমন্ডিস্থ নায়েম মিলনায়তনে মাধ্যমিক ও উচ্চ শিক্ষা বিভাগ এবং এটুআই এর যৌথ উদ্যোগে ডিজিটাল সার্ভিস ডিজাইন ল্যাব বিষয়ে ৬ দিনব্যাপী প্রশিক্ষণ কর্মশালার সমাপনী অনুষ্ঠানে প্রধান অতিথির বক্তৃতায় এসব কথা বলেন।

অনুষ্ঠানে বিশেষ অতিথি হিসেবে উপস্থিত ছিলেন শিক্ষা উপমন্ত্রী মহিবুল হাসান চৌধুরী। মাধ্যমিক ও উচ্চ শিক্ষা বিভাগের সিনিয়র সচিব সোহরাব হোসাইনের সভাপতিত্বে অনুষ্ঠানে অন্যান্যের মধ্যে বক্তৃতা করেন মাধ্যমিক উচ্চ শিক্ষা বিভাগের অতিরিক্ত সচিব অরুণা বিশ্বাস।

প্রতিমন্ত্রী বলেন, শিক্ষার অধিকার নিশ্চিত করতে প্রধানমন্ত্রী শেখ হাসিনা বছরের প্রথম দিনে শিক্ষার্থীদের মাঝে বিনামূল্যে বই প্রদানের ব্যবস্থা নিশ্চিত করেছেন। তিনি বলেন, শুধু সুস্থ সবল শিশুদেরই নয় একজন শ্রবণ প্রতিবন্ধী অটিস্টিক শিশুর শিক্ষার অধিকার নিশ্চিত করার জন্য ব্রেইল পদ্ধতিতে শিক্ষাদানসহ যাবতীয় ব্যবস্থা করা হয়েছে। এছাড়াও আইসিটি বিভাগের মাধ্যমে প্রতিবন্ধী শিক্ষার্থীদেরকে ইমার্জিং টেকনোলজি বিষয়ে প্রশিক্ষণ প্রদান করা হচ্ছে। সবার জন্য ইনক্লুসিভ ইকোসিস্টেম গড়ে তুলতে আইসিটি বিভাগ কাজ করছে এবং ডিজিটাল কারিকুলাম তৈরি করার চেষ্টা অব্যাহত রয়েছে।

শিক্ষা উপমন্ত্রী নিজেদের অভিজ্ঞতা, প্রশিক্ষণলব্ধ জ্ঞানকে কাজে লাগিয়ে গুণগত শিক্ষার মান নিশ্চিত করতে প্রশিক্ষণে অংশগ্রহণকারীদের প্রতি আহ্বান জানান।

মাধ্যমিক ও উচ্চ শিক্ষা বিভাগের অধীনস্থ বিভিন্ন প্রতিষ্ঠানের কর্মকর্তাগণ কর্মশালায় অংশগ্রহণ করেন।

#

শহিদুল/মাহমুদ/মোশারফ/জয়নুল/২০১৯/২০১০ঘণ্টা

তথ্যবিবরণী নম্বর : ৩২৬২

বিশ্বব্যাপী ইফাদের শীর্ষ দশ প্রকল্পের তিনটিই বাংলাদেশের

ঢাকা, ১৪ ভাদ্র (২৯ আগস্ট) :

ইন্টারন্যাশনাল ফান্ড ফর এগ্রিকালচারাল ডেভলপমেন্ট (আইএফএডি) এর বাংলাদেশ ও মালদ্বীপের কান্ট্রি ডিরেক্টর ওমর জাফর (Omer Zafar) আজ ঢাকায় শেরে বাংলানগরে অর্থমন্ত্রী আ হ ম মুস্তফা কামালের সঙ্গে মন্ত্রীর দপ্তরে সাক্ষাৎ করেন।

সাক্ষাৎকালে অর্থমন্ত্রী বলেন, কৃষি উন্নয়নে সহায়তার জন্য আন্তর্জাতিক সংস্থা হিসেবে অত্যন্ত সহজ শর্তে কৃষি উন্নয়নে আন্তর্জাতিক কৃষি উন্নয়ন তহবিল (ইফাদ) এর সদস্য দেশগুলোর মধ্যে ঋণ ও অনুদান প্রদান করার সুনাম রয়েছে। বাংলাদেশের সহস্রাব্দ উন্নয়ন লক্ষ্যমাত্রা (MDG) অর্জনে অভূতপূর্ব সাফল্যের পর ২০৩০ সালের মধ্যে টেকসই উন্নয়ন লক্ষ্যমাত্রা (SDG) অর্জনে ইফাদ কার্যকর সহায়তা প্রদানে কাজ করে যাচ্ছে। ইফাদ বাংলাদেশ সরকারের দীর্ঘ ও মধ্য মেয়াদে বাস্তবায়নের নিমিত্ত প্রণীত কৌশলগত পরিকল্পনার সাথে সাযুজ্যকরণের মাধ্যমে দেশের আর্থসামজিক উন্নয়ন-সহ পল্লী উন্নয়ন, দারিদ্র্য বিমোচন এবং পরিবেশ রক্ষা ও উন্নয়নে বিভিন্ন ধরনের গুরুত্বপূর্ণ কার্যক্রম পরিচালনা করছে।

ওমর জাফর বলেন, বাংলাদেশে বর্তমানে আইএফএডি’র ১ দশমিক ২ বিলিয়ন মার্কিন ডলারের বিনিয়োগ রয়েছে, যা বিশ্বব্যাপী আইএফএডি’র তৃতীয় বৃহত্তম বিনিয়োগ। বিশ্বব্যাপী ইফাদের ২৫০টি প্রকল্পের শীর্ষ ১০টির মধ্যে বাংলাদেশের ৩টি প্রকল্প রয়েছে এবং প্রথম স্থানটিও বাংলাদেশের স্থানীয় সরকার প্রকৌশল বিভাগ কর্তৃক বাস্তবায়িত উপকূলীয় জলবায়ু স্থিতিস্থাপক অবকাঠামো প্রকল্প। বর্তমানে বাংলাদেশে সাতটি চলমান প্রকল্প রয়েছে যা পল্লী কর্ম সহায়ক ফাউন্ডেশন, কৃষি মন্ত্রণালয়, স্থানীয় সরকার প্রকৌশল অধিদপ্তর, পানি উন্নয়ন বোর্ড বাস্তবায়ন করবে। আরো দু’টি প্রকল্প নকশা বাস্তবায়নাধীন রয়েছে। ওমর জাফর এই প্রকল্পগুলোর বাস্তবায়নের অগ্রগতি সম্পর্কে মন্ত্রীকে অবগত করেন এবং তাদের অংশীদারিত্ব আরো বাড়ানোর বিষয়ে দিকনির্দেশনার আশা ব্যক্ত করেন।

#

তৌহিদুল/মাহমুদ/ফারহানা/মোশারফ/সেলিম/২০১৯/১৯২০ ঘণ্টা

তথ্যবিবরণী নম্বর : ৩২৬১

ধর্মীয় সম্প্রদায়ের উন্নয়নে সরকার পর্যাপ্ত উন্নয়ন প্রকল্প বাস্তবায়ন করেছে

--- ধর্ম প্রতিমন্ত্রী

ঢাকা, ১৪ ভাদ্র (২৯ আগস্ট) :

ধর্ম প্রতিমন্ত্রী আলহাজ এডভোকেট শেখ মোঃ আবদুল্লাহ বলেছেন, সকল ধর্মীয় সম্প্রদায়ের উন্নয়নে সরকার পর্যাপ্ত উন্নয়ন প্রকল্প গ্রহণ করেছে। উন্নয়ন প্রকল্পসমূহ যথাযথভাবে বাস্তবায়ন করা গেলে ধর্মীয় ও সামাজিক ক্ষেত্রে বাংলাদেশ উল্লেখযোগ্য উন্নতি সাধন করতে পারবে যা উন্নত বাংলাদেশ গড়তে গুরুত্বপূর্ণ ভূমিকা রাখবে।

আজ ধর্ম মন্ত্রণালয়ের সভাকক্ষে অনুষ্ঠিত ২০১৯-২০ অর্থবছরের বার্ষিক উন্নয়ন কর্মসূচিভুক্ত প্রকল্পসমূহের জুলাই ২০১৯ মাসের অগ্রগতি পর্যালোচনা সভায় সভাপতির বক্তব্যে তিনি এসব কথা বলে।

প্রতিমন্ত্রী বলেন, প্রধানমন্ত্রী শেখ হাসিনার অন্যতম অগ্রাধিকারমূলক প্রকল্প হল দেশের প্রতিটি জেলা ও উপজেলায় একটি করে মোট ৫৬০টি মডেল মসজিদ ও ইসলামিক সাংস্কৃতিক কেন্দ্র নির্মাণ প্রকল্প। ইতোমধ্যে এ প্রকল্পের অধীনে যাবতীয় প্রস্তুতি সম্পন্ন করে ৫০১টি মসজিদ নির্মাণ কাজের দরপত্র আহ্বান করা হয়েছে। এগুলোর মধ্যে ৪৬২টি মসজিদের নির্মাণ কাজের ওয়ার্ক অর্ডার প্রদান করা হয়েছে; ২৮০টি মসজিদের নির্মাণ কাজ শুরু হয়েছে এবং ৬টি মসজিদের নির্মাণ কাজ ইতোমধ্যে অর্ধেকের বেশি সম্পন্ন হয়েছে। অবশিষ্ট মসজিদসমূহের নির্মাণ কাজ দ্রুত সময়ে সম্পন্ন করার জন্য ধর্ম প্রতিমন্ত্রী প্রকল্প

পরিচালক-সহ সংশ্লিষ্টদের নির্দেশনা প্রদান করেন।

সভায় ধর্ম বিষয়ক মন্ত্রণালয়ের সচিব মোঃ আনিছুর রহমান, অতিরিক্ত সচিব কাজী হাসান আহমেদ, ড. মোয়াজ্জেম হোসেন, ওয়াকফ প্রশাসক মোঃ শহিদুল ইসলাম-সহ বিভিন্ন প্রকল্পের প্রকল্প পরিচালক ও সংশ্লিষ্টরা উপস্থিত ছিলেন।

#

আনোয়ার/ফারহানা/রফিকুল/জয়নুল/২০১৯/১৯২০ঘণ্টা

তথ্যবিবরণী নম্বর : ৩২৬০

**২০৪১ সালের মধ্যে বাংলাদেশকে বাল্যবিবাহ মুক্ত করা হবে**

**--- মহিলা ও শিশু বিষয়ক প্রতিমন্ত্রী**

চট্টগ্রাম, ১৪ ভাদ্র (২৯ আগস্ট) :

মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা বলেছেন, সামাজিক সচেতনতা বৃদ্ধি করে প্রধানমন্ত্রী ঘোষিত ২০৪১ সালের মধ্যে বাংলাদেশকে বাল্যবিবাহ মুক্ত করা হবে। তিনি আরো বলেন, নারী ও শিশুর প্রতি সব ধরনের সহিংসতা প্রতিরোধে চট্টগ্রাম জেলা বাংলাদেশে রোল মডেল হিসেবে প্রতিষ্ঠিত হবে।

প্রতিমন্ত্রী আজ চট্টগ্রাম সার্কিট হাউজে বিভাগীয় ও জেলা পর্যায়ের সরকারি কর্মকর্তা এবং জনপ্রতিনিধি ও স্থানীয় রাজনৈতিক নেতৃবৃন্দের সাথে মতবিনিময় অনুষ্ঠানে প্রধান অতিথির বক্তব্যে এসব কথা বলেন।

প্রতিমন্ত্রী বলেন, উন্নয়ন ও নারীর ক্ষমতায়নে বাংলাদেশ বিশ্বের বিভিন্ন দেশের জন্য অনুকরণীয় দৃষ্টান্ত। চট্টগ্রাম বিভাগের বড় বড় উন্নয়ন প্রকল্পের সুবিধা জনগণ পেতে শুরু করেছে। কর্ণফুলী নদীর তলদেশ দিয়ে ট্রেন ও গাড়ি চলবে যা ছিল অকল্পনীয়। এটা সম্ভব হয়েছে শেখ হাসিনার মতো একজন বিশ্বসেরা প্রধানমন্ত্রী ও দূরদর্শী নেতার কারণে।

মহিলা ও শিশু বিষয়ক মন্ত্রণালয়ের সচিব কামরুন নাহার বিশেষ অতিথির বক্তব্যে বলেন, এসডিজি লক্ষ্য অর্জনে ও বাস্তবায়নে মাঠ পর্যায়ের কর্মকর্তাদের ভূমিকা অত্যন্ত গুরুত্বপূর্ণ।

মতবিনিময় সভায় সভাপতিত্ব করেন চট্টগ্রামের অতিরিক্ত বিভাগীয় কমিশনার মোঃ নূরুল আলম নিজামী। মতবিনিময় সভায় আরো উপস্থিত ছিলেন চট্টগ্রাম সিটি কর্পোরেশনের মেয়র আ জ ম নাছির উদ্দিন, সংসদ সদস্য ওয়াসিকা আয়েশা খান, জেলা প্রশাসক মোঃ ইলিয়াস হোসেন, পুলিশ সুপার মোঃ নূরে আলম মিনা ও জেলা পরিষদের চেয়ারম্যান এম এ সালাম ও নারী নেত্রী হাসিনা মহিউদ্দিন-সহ স্থানীয় রাজনৈতিক নেতৃবৃন্দ।

#

আলমগীর/মাহমুদ/মোশারফ/জয়নুল/২০১৯/১৯০০ঘণ্টা

তথ্যবিবরণী নম্বর : ৩২৫৯

**আপীল বিভাগের অবকাশকালীন সময়সূচি**

ঢাকা, ১৪ ভাদ্র (২৯ আগস্ট) :

আগামী ১ সেপ্টেম্বর থেকে ১০ অক্টোবর পর্যন্ত বাংলাদেশ সুপ্রীম কোর্টের দীর্ঘ অবকাশকালে প্রধান বিচারপতি আপীল বিভাগের অফিসের সময়সূচি রবিবার থেকে বৃহস্পতিবার (সাপ্তাহিক ও সরকারি ছুটি ব্যতীত) সকাল ৮ টা ৩০ মিনিট থেকে বেলা ৩ টা ৩০ মিনিট পর্যন্ত নির্ধারণ করেছেন।

#

বদরুল/মাহমুদ/মোশারফ/জয়নুল/২০১৯/১৮৫০ঘণ্টা

তথ্যবিবরণী নম্বর : ৩২৫৮

**স্থানীয় সরকারের জবাবদিহিতা নিশ্চিত করতে হবে**

**--- স্থানীয় সরকার মন্ত্রী**

ঢাকা, ১৪ ভাদ্র (২৯ আগস্ট) :

স্থানীয় সরকার মন্ত্রী মোঃ তাজুল ইসলাম বলেছেন, স্থানীয় সরকারকে শক্তিশালী করতে ক্ষমতায়ন করতে হবে। সেই সাথে স্থানীয় সরকারের সকল পর্যায়ে জবাবদিহিতাও নিশ্চিত করতে হবে। তিনি বলেন, জবাবদিহিতা নিশ্চিত করা না গেলে স্বচ্ছতা আসবে না। ইউনিয়ন পরিষদ থেকে ১১২টি সেবা প্রদান করার কথা থাকলেও অনেক সময় তা যথাযথভাবে পাওয়া যায় না।

আজ রাজধানীর মহাখালীতে ব্র্যাক সেন্টার ইন-এ ‘বাংলাদেশে সামাজিক জবাবদিহিতা ও আলোচনাপ্রসূত গণতন্ত্রের পরিস্থিতি:বর্তমান অবস্থা ও ভবিষ্যৎ পথরেখা’ শীর্ষক আলোচনা সভায় প্রধান অতিথির বক্তব্যে মন্ত্রী এসব কথা বলেন।

ব্র্যাক বিশ্ববিদ্যালয়ের ব্র্যাক ইনস্টিটিউট অভ্ গভর্নেন্স এন্ড ডেভেলপমেন্ট (বিআইজিডি) আয়োজিত আলোচনা সভায় সভাপতিত্ব করেন বিআইজিডি’র নির্বাহী পরিচালক ড. ইমরান মতিন। বিশেষ অতিথি হিসেবে উপস্থিত ছিলেন তত্ত্বাবধায়ক সরকারের সাবেক উপদেষ্টা ও ক্যাম্পেইন ফর পপুলার এডুকেশনের নির্বাহী পরিচালক রাশেদা কে চৌধুরী এবং মানুষের জন্য ফাউন্ডেশনের নির্বাহী পরিচালক শাহীন আনাম।

সভায় মূল বিষয়বস্তু উপস্থাপন করেন বিআইজিডির সিনিয়র রিসার্চ ফেলো ড. মির্জা এম হাসান। বিশেষজ্ঞ আলোচক হিসেবে উপস্থিত ছিলেন দ্য হাঙ্গার প্রজেক্ট বাংলাদেশের কান্ট্রি ডিরেক্টর ড. বদিউল আলম মজুমদার, ডিএফআইডি বাংলাদেশের আনোয়ারুল হক প্রমুখ।

আলোচনা সভায় বক্তারা বলেন, জনগণকে সেবা প্রদান স্থানীয় সরকারের বিভিন্ন প্রতিষ্ঠানের দায়িত্ব এবং সেবা প্রাপ্তি জনগণের অধিকার- এটা প্রতিষ্ঠা করতে হবে।

এ সময় মন্ত্রী “স্টেট অভ্ গভর্নেন্স-২০১৮” শীর্ষক গবেষণাপত্রের মোড়ক উন্মোচন করেন।

#

হাসান/মাহমুদ/রফিকুল/জয়নুল/২০১৯/১৮১০ঘণ্টা

তথ্যবিবরণী নম্বর : ৩২৫৭

**উন্নত বাংলাদেশ গড়ে বঙ্গবন্ধুর স¦প্ন পূরণ করতে হবে**

**--- বাণিজ্যমন্ত্রী**

ঢাকা, ১৪ ভাদ্র (২৯ আগস্ট) :

বাণিজ্যমন্ত্রী টিপু মুনশি বলেছেন, স্বপ্নের সোনার বাংলাদেশ গড়ে তুলে বঙ্গবন্ধু হত্যার প্রতিশোধ নিতে হবে। বাংলাদেশ দ্রুত এগিয়ে যাচ্ছে। বঙ্গবন্ধুর স্বপ্ন বাস্তবায়নের জন্য বঙ্গবন্ধু কন্যা প্রধানমন্ত্রী শেখ হাসিনা দিন-রাত কাজ করে যাচ্ছেন। বঙ্গবন্ধুকে আর ফিরে পাওয়া যাবে না সত্য, তবে উন্নত বাংলাদেশ গড়ে তুলে বঙ্গবন্ধুর স্বপ্ন পূরণ করতে হবে।

মন্ত্রী আজ ঢাকায় রাজউক মিলনায়তনে ১৫ আগস্ট জাতীয় শোক দিবস উপলক্ষে বঙ্গবন্ধু পরিষদ জীবন বীমা কর্পোরেশন (উন্নয়ন) আয়োজিত আলোচনা সভা ও দোয়া অনুষ্ঠানে প্রধান অতিথির বক্তৃতায় এসব কথা বলেন।

অনুষ্ঠানের বিশেষ অতিথি পরিকল্পনামন্ত্রী এম এ মান্নান বলেন, বঙ্গবন্ধুর আদর্শকে ধারণ করে দেশের উন্নয়নে এগিয়ে যেতে হবে। সোনার বাংলা গড়তে সবাই মিলে এক সাথে কাজ করতে হবে।

বঙ্গবন্ধু পরিষদ জীবন বীমা কর্পোরেশন (উন্নয়ন) এর কেন্দ্রীয় কমিটির সভাপতি মোঃ শফিকুল ইসলাম মিয়াজীর সভাপতিত্বে অনুষ্ঠিত সভায় অন্যান্যের মধ্যে বক্তব্য রাখেন বাংলাদেশ আওয়ামী লীগ ঢাকা মহানগর দক্ষিণের সহ-সভাপতি এডভোকেট নুরুল আমিন রুহুল, এমপি, বাংলাদেশ আওয়ামী লীগের ত্রাণ ও দুর্যোগ ব্যবস্থাপনা বিষয়ক সম্পাদক সুজিত রায় নন্দী, জীবন বীমা কর্পোরেশনের পরিচালনা বোর্ডের চেয়ারম্যান শেলীনা আফরোজা এবং জীবন বীমা কর্পোরেশনের ব্যবস্থাপনা পরিচালক পারভীন সিদ্দিকা।

#

বকসী/মাহমুদ/রফিকুল/জয়নুল/২০১৯/১৮২০ঘণ্টা

তথ্যবিবরণী নম্বর : ৩২৫৬

**১ সেপ্টেম্বর থেকে ট্রেনের ছাদে ভ্রমণকারীদের বিরুদ্ধে ব্যবস্থা**

ঢাকা, ১৪ ভাদ্র (২৯ আগস্ট) :

আগামী ১ সেপ্টেম্বর থেকে ট্রেনের ছাদে ভ্রমণকারীদের বিরুদ্ধে রেলওয়ে কর্তৃপক্ষ কঠোর আইনানুগ ব্যবস্থা গ্রহণ করতে যাচ্ছে। এমতাবস্থায় যাত্রীসাধারণকে ট্রেনের ছাদে ভ্রমণ না করার জন্য রেলওয়ে কর্তৃপক্ষ বিশেষ অনুরোধ জানিয়েছে।

১৮৯০ সালের রেলওয়ে আইনের ১২৯ ধারা অনুযায়ী “যদি কোনো ব্যক্তি বিপজ্জনক বা বেপরোয়া কার্যের দ্বারা অথবা অবহেলা করে কোনো যাত্রীর জীবন বিপন্ন করে, তবে তার এক বছর পর্যন্ত কারাদ- অথবা জরিমানা কিংবা উভয় প্রকার দ-ে দ-িত হতে পারে”।

ট্রেনের ছাদে ভ্রমণ ঝুঁকিপূর্ণ, অনিরাপদ এবং দ-নীয় অপরাধ। ছাদে ভ্রমণের কারণে যে কোনো মুহূর্তে দুর্ঘটনা সংঘটিত হয়ে ভ্রমণকারীর মৃত্যু হতে পারে। ছাদে ভ্রমণের কারণে ট্রেন বিলম্বিত হয়ে স্বাচ্ছন্দ্য বিঘিœত হয় এবং সরকারি মূল্যবান সম্পদ ক্ষতিগ্রস্ত হয়। ছাদে ভ্রমণকারী এবং ভ্রমণে উৎসাহ ও সহযোগিতা প্রদানকারী সমান অপরাধী।

#

শরিফুল/মাহমুদ/রফিকুল/জয়নুল/২০১৯/১৭৩০ঘণ্টা

তথ্যবিবরণী নম্বরঃ ৩২৫৫

**বিদেশে কর্মী নিয়োগে প্রতারণা বন্ধ করতে সরকার সজাগ**

**-প্রবাসী কল্যাণ সচিব**

ঢাকা, ১৪ ভাদ্র (২৯ আগস্ট) :

প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব রওনক জাহান বলেছেন, জাপানে বাংলাদেশের দক্ষকর্মীদের জন্য উজ্জ্বল সম্ভাবনা রয়েছে যার মাধ্যমে দুদেশই উপকৃত হতে পারবে। তিনি আরো বলেন, জাপানসহ বিশ্বের অন্যান্য দেশে নিরাপদ অভিবাসন নিশ্চিতকরণে ও মানব সম্পদ ব্যবস্থাপনায় সরকার নানাবিধ পদক্ষেপ নিয়েছে। তিনি বাংলাদেশি কর্মীদের কর্মঠ ও মেধাবী উল্লেখ করে এদেশের দক্ষ কর্মীদের জাপানে নিয়োগের বিষয়ে জাপানি জনবল নিয়োগকারী প্রতিষ্ঠানসমূহকে সহযোগিতা করার আহ্বান জানান। বিদেশে কর্মী নিয়োগে প্রতারণা বন্ধ করতে সরকার সজাগ ও সচেষ্ট আছে বলে এসময় সচিব সকলকে আশ্বস্ত করেন।

আজ জাপানের রাজধানী টোকিওতে বাংলাদেশ দূতাবাসের বঙ্গবন্ধু মিলনায়তনে জাপানে দক্ষকর্মী প্রেরণকারী ও গ্রহণকারী প্রতিষ্ঠানের প্রতিনিধিদের সাথে মতবিনিময় সভায় এ কথা বলেন।

রাষ্ট্রদূত ফাতিমা জানান, প্রধানমন্ত্রী শেথ হাসিনার সাম্প্রতিক জাপান সফরের সময় দ্বিপাক্ষিক আলোচনার ফলশ্রুতিতে গত ২৭ আগস্ট বাংলাদেশ থেকে দক্ষকর্মী নিয়োগের বিষয়ে দুই দেশের মধ্যে সহযোগিতা স্মারক স্বাক্ষরিত হয়েছে । স্মারকটি বাংলাদেশের জন্য সম্ভাবনার নতুন দ্বার উন্মোচন করবে বলে তিনি উল্লেখ করেন।

আলোচনা পর্বে দক্ষতার সনদ প্রদান, জাপানি ভাষা শিক্ষার উপযোগী ও গ্রহণযোগ্য পাঠ্যক্রম, নিয়োগ প্রক্রিয়া সহজীকরণ, প্রেরণকারী ও গ্রহণকারী প্রতিষ্ঠানের মধ্যে সমন্বয় বৃদ্ধি, নিয়মিত সেমিনার-সিম্পোজিয়াম আয়োজনের ওপর গুরুত্বারোপ করা হয়।

রাষ্ট্রদূত রাবাব ফাতিমার সভাপতিত্বে ও সঞ্চালনায় অনুষ্ঠানে প্রবাসী কল্যাণ ও বৈদেশিক কর্মসংস্থান মন্ত্রণালয়ের পক্ষ থেকে বাংলাদেশের মানবসম্পদের সম্ভাবনা বিষয়ক একটি পাওয়ার পয়েন্ট উপস্থাপন করা হয়।

#

শিপলু/অনসূয়া/পরীক্ষিৎ/রেজ্জাকুল/শামীম/২০১৯/১৬৩৮ ঘণ্টা

তথ্যবিবরণী নম্বর : ৩২৫৪

**দেশের ডেঙ্গু পরিস্থিতি**

ঢাকা, ১৪ ভাদ্র (২৯ আগস্ট) :

স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের সর্বশেষ তথ্য অনুযায়ী গত জানুয়ারি থেকে আজ পর্যন্ত হাসপাতালগুলোতে সর্বমোট ডেঙ্গু আক্রান্ত ভর্তি রোগীর সংখ্যা ৬৮ হাজার ৪১০ জন। তার মধ্যে চিকিৎসা শেষে ছাড়পত্র নিয়ে চলে গেছেন ৬৩ হাজার ২০০ জন। এ যাবত ৫২ জনের মৃত্যু ডেঙ্গুজনিত বলে নিশ্চিত করা হয়েছে ।

বর্তমানে সারা দেশের হাসপাতালগুলোতে ভর্তিকৃত ডেঙ্গুরোগী আছেন ৫ হাজার ৩০ জন, যার মধ্যে ঢাকার ৪১টি সরকারি ও বেসরকারি হাসপাতালে ভর্তি আছেন ২ হাজার ৭৮৫ জন।

গত ২৪ ঘণ্টায় সারা দেশে নতুন ১ হাজার ১৮৯ জন ডেঙ্গুরোগী হাসপাতালে ভর্তি হয়েছেন, যার মধ্যে ঢাকা শহরে ৫২৪ জন।

#

স্বাস্থ্য অধিদপ্তর/অনসূয়া/পরীক্ষিৎ/জসীম/আসমা/২০১৯/১৬০০ ঘণ্টা

তথ্যবিবরণী নম্বর : ৩২৫৩

**পদ্মা বহুমুখী সেতু নির্মাণ প্রকল্পের ঋণ পরিশোধ চুক্তি স্বাক্ষরিত**

ঢাকা, ১৪ ভাদ্র (২৯ আগস্ট) :

পদ্মা বহুমুখী সেতু নির্মাণ প্রকল্প বাস্তবায়নে সরকার প্রদত্ত ঋণ পরিশোধের জন্য অর্থ বিভাগ ও বাংলাদেশ সেতু কর্তৃপক্ষের মধ্যে একটি ঋণ পরিশোধ চুক্তি স্বাক্ষরিত হয়েছে। আজ মন্ত্রণালয়ের সভাকক্ষে সড়ক পরিবহন ও সেতুমন্ত্রী ওবায়দুল কাদেরের উপস্থিতিতে এ চুক্তি স্বাক্ষর অনুষ্ঠিত হয়।

চুক্তিপত্রে বাংলাদেশ সেতু কর্তৃপক্ষের পক্ষে সেতু বিভাগের পরিচালক (অর্থ) ড. মো. মনিরুজ্জামান এবং অর্থ বিভাগের পক্ষে অতিরিক্ত সচিব মো. এখলাছুর রহমান স্বাক্ষর করেন।

এসময় মন্ত্রী উপস্থিত সাংবাদিকদের জানান, দ্রুতগতিতে পদ্মা সেতুর নির্মাণকাজ এগিয়ে চলছে। মূল সেতুর ৪২টি পিয়ারের মধ্যে ৩১টি পিয়ারের কাজ সম্পন্ন হয়েছে, বাকী ১১টি আগামী ডিসেম্বর নাগাদ শেষ হবে বলে আশা করা যাচ্ছে। এছাড়া মূল সেতুর সব পাইল ড্রাইভিং কাজ ইতোমধ্যে সম্পন্ন হয়েছে। এ পর্যন্ত মাওয়া সাইটে ২৭টি স্প্যান এসেছে, যারমধ্যে ১৪টি স্প্যান বসানো হয়েছে। পদ্মা সেতু নির্মাণের সার্বিক অগ্রগতি শতকরা ৭৩ ভাগ।

পদ্মা সেতু নির্মাণ প্রকল্প বাস্তবায়নের জন্য সরকার বাংলাদেশ সেতু কর্তৃপক্ষকে ২৯ হাজার ৮৯৩ কোটি টাকার ঋণ প্রদান করেছে। বাংলাদেশ সেতু কর্তৃপক্ষকে এ ঋণ অর্থ বিভাগের মাধ্যমে প্রদান করা হয়েছে। পদ্মা সেতু নির্মাণের পর প্রাপ্ত আয় থেকে বাংলাদেশ সেতু কর্তৃপক্ষ সরকারকে সুদসহ অর্থ পরিশোধ করবে।

এছাড়া ঋণ চুক্তি মোতাবেক বাংলাদেশ সেতু কর্তৃপক্ষ ২০২১-২২ অর্থবছর হতে অর্থবিভাগ তথা বাংলাদেশ সরকারকে ঋণ পরিশোধ করবে। উক্ত ঋণ পরিশোধের মেয়াদ হবে ৩৫ বছর। ১ শতাংশ সুদ হারে সুদসহ ঋণ পরিশোধ করা হবে। ঋণ পরিশোধের সিডিউল অনুযায়ী প্রতি অর্থবছরে প্রায় সর্বনিম্ন ৮২৬ কোটি হতে সর্বোচ্চ ১ হাজার ৪৭৫ কোটি টাকা পরিশোধ করতে হবে।

চট্টগ্রামে নির্মাণাধীন বঙ্গবন্ধু শেখ মুজিবুর রহমান টানেল প্রকল্পের ব্যয়ও সরকারকে পরিশোধ করবে সেতু কর্তৃপক্ষ ।

চুক্তি স্বাক্ষর অনুষ্ঠানে সেতু বিভাগের সিনিয়র সচিব খন্দকার আনোয়ারুল ইসলাম, সড়ক পরিবহন ও মহাসড়ক বিভাগের সচিব মো. নজরুল ইসলাম, অর্থ বিভাগের সচিব আব্দুর রউফ তালুকদারসহ অর্থ বিভাগ, সেতু বিভাগ এবং সড়ক পরিবহন ও মহাসড়ক বিভাগের ঊর্ধ্বতন কর্মকর্তাগণ উপস্থিত ছিলেন।

#

ওয়ালিদ/অনসূয়া/পরীক্ষিৎ/নাছির/শামীম/২০১৯/১৫২২ ঘণ্টা

তথ্যবিবরণী নম্বর : ৩২৫২

**এলএনজি ও বে-টার্মিনাল নির্মাণে কোরিয়ার আগ্রহ**

সিউল (দক্ষিণ কোরিয়া), ২৯ আগস্ট:

বাংলাদেশের শিপিং সেক্টরের উন্নয়নে বিশেষ করে চট্টগ্রাম বন্দরের বে-টার্মিনাল এবং তরল প্রাকৃতিক গ্যাস (এলএনজি) টার্মিনাল নির্মাণে আগ্রহ প্রকাশ করেছে দক্ষিণ কোরিয়া ।

আজ দক্ষিণ কোরিয়ার রাজধানী সিউলের গ্লাড হোটেলে নৌপরিবহন প্রতিমন্ত্রী খালিদ মাহ্মুদ চৌধুরী এবং কোরিয়ার মহাসাগর ও মৎস্য বিষয়ক মন্ত্রী মুন সিয়ং হাইওক এর মধ্যে অনুষ্ঠিত এক বৈঠকে দক্ষিণ কোরিয়া এ আগ্রহ প্রকাশ করে।

বৈঠকে তাঁরা পারস্পরিক স্বার্থসংশ্লিষ্ট বিভিন্ন দ্বিপাক্ষিক বিষয়াদি নিয়ে আলোচনা করেন। বাংলাদেশে ব্লু বায়োটেকনোলজি, টাইডাল এনার্জি, ওসান সেফটি খাতের বিকাশসহ, মেরিটাইম সেক্টরে ট্রেনিং, বাংলাদেশের নাবিকদের চাকুরী এবং জাহাজ নির্মাণ এর বিষয়গুলো তাদের আলোচনায় স্থান পায়।

প্রতিমন্ত্রী বলেন, বাংলাদেশ বিপুল জনসংখ্যার একটি সম্ভাবনাময় দেশ। এদেশে নৌখাতে দক্ষ জনবল রয়েছে। ব্যবসায়িক ক্ষেত্রে বাংলাদেশ একটি বড় বাজার। দক্ষিণ কোরিয়াকে বাংলাদেশের ভাল ও দীর্ঘস্থায়ী বন্ধু হিসেবে উল্লেখ করে তিনি বাংলাদেশের নৌপরিবহন ও মৎস্যখাতে আরো বিনিয়োগের আহ্বান জানান।

বাংলাদেশের নৌপরিবহন ও বন্দর সংশ্লিষ্টখাতে দক্ষিণ কোরিয়া সরকার ও বেসরকারি সংস্থার আর্থিক ও কারিগরি সহায়তায় কোরিয়ার বিনিয়োগের লক্ষ্যে কোরিয়ার মহাসাগর ও মৎস্য বিষয়ক মন্ত্রীর আমন্ত্রণে নৌপরিবহন প্রতিমন্ত্রী ২৭ আগস্ট দক্ষিণ কোরিয়া সফরে যান। নৌপরিবহন ও বন্দর সংশ্লিষ্টখাতে কোরিয়ার বিনিয়োগ প্রাপ্তিতে এ সফর সহায়ক হবে।

দক্ষিণ কোরিয়ায় নিযুক্ত বাংলাদেশের রাষ্ট্রদূত আবিদা ইসলাম, চট্টগ্রাম বন্দর কর্তৃপক্ষের চেয়ারম্যান রিয়ার এডমিরাল জুলফিকার আজিজ, নৌপরিবহন মন্ত্রণালয়ের যুগ্মপ্রধান রফিক আহম্মদ সিদ্দিক, যুগ্মসচিব মোঃ মুহিদুল ইসলাম ও সিনিয়র তথ্য কর্মকর্তা মোঃ জাহাঙ্গীর আলম খান এবং কোরিয়ার মহাসাগর ও মৎস্য বিষয়ক মন্ত্রণালয়ের মহাপরিচালক কিম সিয়ং বাম ও পরিচালক চ্যাংগ কি উক বৈঠকে উপস্থিত ছিলেন ।

#

জাহাঙ্গীর/অনসূয়া/জসীম/রেজ্জাকুল/শামীম/২০১৯/১৫০৪ ঘণ্টা

তথ্যবিবরণী নম্বরঃ ৩২৫১

**বন্ধ শিল্পকারখানা চালুর উদ্যোগ গ্রহণ করা হয়েছে**

**--শিল্প প্রতিমন্ত্রী**

ঢাকা, ১৪ ভাদ্র (২৯ আগস্ট) :

শিল্প প্রতিমন্ত্রী কামাল আহমেদ মজুমদার বলেছেন, সকল বন্ধ সরকারি শিল্পকারখানা পুনরায় চালু করার উদ্যোগ গ্রহণ করা হয়েছে। এসব কলকারখানায় আগামী দিনে নতুন কর্মসংস্থানের সৃষ্টি হবে।

শিল্প প্রতিমন্ত্রী আজ জাতীয় প্রেসক্লাবের ভিআইপি হলে জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী উপলক্ষে প্রত্যাগত প্রবাসী আওয়ামী ফোরাম আয়োজিত স্মরণসভা ও দোয়া মাহফিলে প্রধান অতিথির বক্তৃতায় এ কথা বলেন। সংগঠনের আহ্বায়ক মুক্তিযোদ্ধা এম এ কাশেম অনুষ্ঠানে সভাপতিত্ব করেন।

প্রতিমন্ত্রী বলেন, বিদেশে কর্মরত বাংলাদেশের শ্রমিকদের বেতন বৃদ্ধির উদ্যোগ নিয়েছে সরকার। বিদেশে কাজ করতে যাওয়ার আগেই শ্রমিকরা যাতে প্রয়োজনীয় কারিগরি দক্ষতা লাভ করতে পারেন, সেজন্য সারাদেশে কারিগরি প্রশিক্ষণ কেন্দ্র স্থাপন করা হয়েছে। প্রবাসে কর্মরত বাংলাদেশিদেরকে ‘রেমিটেন্স যোদ্ধ’ হিসেবে উল্লেখ করে তিনি বলেন, রেমিটেন্সের ওপর একটি দেশের অর্থনৈতিক সামর্থ্য ও সক্ষমতা অনেকাংশেই নির্ভর করে। দেশের বৈদেশিক মুদ্রার রিজার্ভ সমৃদ্ধ করার জন্য প্রতিমন্ত্রী প্রবাসী বাংলাদেশিদের প্রতি কৃতজ্ঞতা জানান।

#

মাসুম/অনসূয়া/পরীক্ষিৎ/শামীম/২০১৯/১৫৫৮ ঘণ্টা

তথ্যবিবরণী নম্বর : ৩২৫০

**মৎস্য ও প্রাণিসম্পদ মন্ত্রণালয় সম্পর্কিত স্থায়ী কমিটি’র ৬ষ্ঠ বৈঠক অনুষ্ঠিত**

ঢাকা, ১৪ ভাদ্র (২৯ আগস্ট) :

মৎস্য ও প্রাণিসম্পদ সম্পদ মন্ত্রণালয় সম্পর্কিত সংসদীয় স্থায়ী কমিটি’র ৬ষ্ঠ বৈঠক কমিটি’র সভাপতি ধীরেন্দ্র দেবনাথ শম্ভু এর সভাপতিত্বে আজ জাতীয় সংসদ ভবনে অনুষ্ঠিত হয়। বৈঠকে কমিটির সদস্য ও মৎস্য ও প্রাণিসম্পদ মন্ত্রণালয়ের প্রতিমন্ত্রী আশরাফ আলী খান খসরু, ছোট মনির, নাজমা আক্তার, মোছা: শামীমা আক্তার খানম এবং কানিজ ফাতেমা আহমেদ অংশ নেন।

বৈঠকের শুরুতে ১৫ আগস্ট শাহাদাতবরণকারী শহীদদের প্রতি গভীর শ্রদ্ধা জানিয়ে দাঁড়িয়ে এক মিনিট নীরবতা পালন করা হয়।

সভায় জাতির পিতা বঙ্গবন্ধু শেখ মুজিবুর রহমানের জন্ম শতবার্ষিকী উপলক্ষে ২০২০ সালে 'মুজিব বর্ষ' উদযাপনে মন্ত্রণালয়ের কর্মপরিকল্পনা বিষয়ে বিস্তারিত আলোচনা হয়। সাম্প্রতিক বন্যায় ক্ষতিগ্রস্ত মৎস্য চাষী ও গরু খামারিদের ঋণ সহায়তা ও প্রণোদনা দেওয়ার জন্য বৈঠকে সুপারিশ করা হয়। বৈঠকে মৎস্য ও প্রাণিসম্পদ মন্ত্রণালয় সম্পর্কিত স্থায়ী কমিটির সদস্যদের সমন্বয়ে দুইটি সাব কমিটি গঠন করা হয়।

মৎস্য ও প্রাণিসম্পদ মন্ত্রণালয় কার্যক্রম বাস্তবায়নে স্বচ্ছতা ও জবাবদিহিতা নিশ্চিত করে দুর্নীতি হ্রাস এবং দেশের সার্বিক উন্নয়ন ত্বরান্বিত করতে কমিটির সভাপতি মন্ত্রণালয়ের কর্মকর্তাদের প্রতি আহ্বান জানান।

বৈঠকে মৎস্য ও প্রাণিসম্পদ মন্ত্রণালয়ের সচিব, মন্ত্রণালয় এবং জাতীয় সংসদ সচিবালয়ের সংশ্লিষ্ট ঊর্ধ্বতন কর্মকর্তাবৃন্দ উপস্থিত ছিলেন।

#

কামাল/অনসূয়া/পরীক্ষিৎ/আসমা/২০১৯/১৪০০ ঘণ্টা

তথ্যবিবরণী নম্বর : ৩২৪৯

**জাতীয় চাঁদ দেখা কমিটির সভা ৩১ আগস্ট**

ঢাকা, ১৪ ভাদ্র (২৯ আগস্ট) :

১৪৪১ হিজরি সনের পবিত্র মুহররম মাসের চাঁদ দেখা ও পবিত্র আশুরার তারিখ নির্ধারণের লক্ষ্যে আগামী ৩১ আগস্ট শনিবার সন্ধ্যা ৭ টায় ইসলামিক ফাউন্ডেশন বায়তুল মুকাররম সভাকক্ষে জাতীয় চাঁদ দেখা কমিটির এক সভা অনুষ্ঠিত হবে।

সভায় সভাপতিত্ব করবেন ধর্ম বিষয়ক মন্ত্রণালয়ের প্রতিমন্ত্রী ও জাতীয় চাঁদ দেখা কমিটির সভাপতি আলহাজ এডভোকেট শেখ মোঃ আব্দুল্লাহ।

বাংলাদেশের আকাশে কোথাও পবিত্র মুহররম মাসের চাঁদ দেখা গেলে তা নিম্নোক্ত টেলিফোন ও ফ্যাক্স নম্বরে অথবা সংশ্লিষ্ট জেলার জেলা প্রশাসক অথবা উপজেলা নির্বাহী অফিসারকে জানানোর জন্য অনুরোধ করা হলো।

টেলিফোন নম্বর : ৯৫৫৯৬৪৩, ৯৫৫৫৯৪৭, ৯৫৫৬৪০৭, ৯৫৫৮৩৩৭ ও ৯৫৫৯৪৯৩।

ফ্যাক্স নম্বর : ৯৫৬৩৩৯৭ ও ৯৫৫৫৯৫১।

#

শায়লা/অনসূয়া/নাছির/জসীম/শামীম/২০১৯/১৩১০ ঘণ্টা